Parvona mahallasi. Parvona mahallasi (Parvona koʻchasi, 46) – Toshkent shahar Mirobod tumanidagi mahalla. Baratxoʻja, Chinor, Bilimdon mahallalari bilan chegaradosh. Tarixi. 1987-yilgacha Qoʻyliq mahallasi deb atalgan. 1987-yilda mahalla nomi „Parvona“ deb oʻzgartirilgan. Aholisi. Aholisi 2 mingdan ortiq, asosan, oʻzbeklar, shuningdek, rus, qozoq va boshqalar yashaydi. Binolar. Mahalla hududida bolalar bogʻchasi, qandolat sexi, „Moxizarxon“ magazini, choyxona va boshqalar mavjud.